M[ichael], Dei gratia Senonensis archiepiscopus, omnibus ad quos littere iste pervenerint in Domino salutem. Notum fieri volumus quod deffunctus Renardus, frater Reginaldi de Merrolis, legavit in elemosinam dilectis filiis monachis de Pruliaco tres sextarios frumenti et unum bichet et tres sextarios ordei ad magnam mensuram de Joviniaco in grangia de Tertiis annis singulis perpetuo percipiendos. Hoc autem legatum laudavit Reginaldus de Merrolis, frater ejusdem R[enardi] et Odo, frater eorum, et Milo, filius predicti Reginaldi. Quod ut ratum habeatur et firmum, presentem cartam notari fecimus et sigilli nostri munimine roborari. Actum anno verbi incarnati millesimo centesimo nonagesimo sexto, mense februario.